kardosdrur/scandi-wiki huggingface dataset:
Volkswagen Type 4

Volkswagen Type 4 var en bilmodel fra Volkswagen introduceret i august 1968. Modellen var en helt ny bil fra Volkswagen. Motoren sad stadigvæk bagi og var luftkølet, men Type 4 havde selvbærende karrosseri og ingen chassisramme som tidligere modeller havde haft. Modellen havde store karrosserioverhæng. Akselafstanden på 250 cm var kun 10 cm længere end Type 1s. Bilen fandtes med 2 eller 4 døre med en motor på 1,7 liter med 68 hk.

Modelhistorie 
Modellen Volkswagen 411 L kom i 1969 og havde 2 Solex-karburatorer, som leverede brændstof til den 1,7-liters luftkølede boksermotor. I 1970 fik den elektronisk styret benzinindsprøjtning (411 E) hvilket øgede effekten til 80 mod før 68 hk. Modellen fik løbende mindre kosmetiske modifikationer, bl.a. fik modellen 4 forlygter i 1970. I august 1972 kom modellen 412 E med kosmetiske modifikationer. Bilen kom også som Variant-model med 2 døre, og også med 3-trins Borg-Warner automatisk gearkasse.

I 1973 introduceredes den mere moderne, forhjulstrukne Volkswagen Passat, og 1 år senere, i maj 1974, indstilledes produktionen af Type 4.

Fra 1969 til 1974 blev der totalt fabrikeret 367.728 Type 4-biler.

Trivia 
Første (1969, type 411) og sidste (1974, type 412) modelår havde 2 Solex-karburatorer, i stedet for de mellemliggende modelårs benzinindsprøjtning.

Eksterne henvisninger 

Type 4
Store mellemklassebiler
Baghjulstrukne biler
Biler med hækmotor
Biler introduceret i 1968
Biler fra 1960'erne
Biler fra 1970'erne
Stationcars
Generalstaben

Generalstaben blev etableret under Englandskrigene 20. januar 1808 som Hærens øverste kommandomyndighed i Danmark. I 1932 blev Generalstabens status som selvstændig myndighed direkte under Krigsministeriet ophævet, hvorefter Generalstaben videreførtes som en stab i Generalkommandoen. Generalstaben ophørte helt i 1950 og blev erstattet af Hærkommandoen.

Under Generalstaben fandtes Generalstabens topografiske Afdeling, som i en årrække havde eneret på at udfærdige landkort over dansk territorium.

Chef for generalstaben

Se også 
 Generalstab

Kilder 
Kildehenvisninger

Litteratur

 
 
 
 
 
 

 Hærens historie 

Hæren
Etableret i 1808
Ophørt i 1950
Nedlagte militære enheder fra Danmark
Alfred Mogensen

Alfred Mogensen (født 15. marts 1900 i Aarhus, død 4. januar 1986 sammesteds) var en dansk arkitekt, der var stadsarkitekt i Aarhus fra 1943 til 1968.

Alfred Mogensen er kendt for en række markante bygninger i Aarhus, bl.a. Aarhus Hovedbibliotek ved Mølleparken, som han vandt i en arkitektkonkurrence i 1931 sammen med Harald Salling-Mortensen. Desuden er han kendt for Strandparken (1935-38) og en række skolebyggerier i Aarhus; Skovvangskolen (1933-37), Møllevangskolen (1945-51) og Vorrevangskolen (1953-60), de to første er udført i samarbejde med Harald Salling-Mortensen.

Galleri

Kilder 
Weilbachs Kunstnerleksikon, København: Rosinante 1994-2000.
 Kraks Blå Bog 1974

Eksterne henvisninger 

 

Arkitekter fra Danmark
Personer fra Aarhus
Modernistiske arkitekter
Danskere i 1900-tallet
Personer i Kraks Blå Bog (afdøde)
Snapdragon (processor)

Snapdragon er en serie af cpu'er fra ARM, de er alle System on chip. 
Alle snapdragon indeholder et område i chippen til at dekode HD video. Alt efter hvilken model der er tale om kan de dekode 720p eller 1080p.

Fra 2011 har alle snapdragon chips en CPU "Krait" med hastigheder op til 2,5 GHz, en GPU "Adreno 225", 2G/3G/4G modems og en del har en Hexagon DSP co-processer.

Mikroprocessorer
Ferdinand Fagerlin

Ferdinand Julius Fagerlin (født 5. februar 1825 i Stockholm, død 19. marts 1907 i Düsseldorf) var en svensk genremaler. 

Han studerede 1845-47 på Stockholms akademi, blev student, gik militærvejen, men sagde 1853, da han tog til Düsseldorf, den lovende militære løbebane farvel. I Düsseldorf studerede han under Sohn, senere i Paris under Couture; men et ophold i Holland og påvirkningen i Düsseldorf fra den amerikanske maler Ritters billeder styrede hans kunst hen imod det hollandske interiørbillede, og han blev snart "den hollandske fiskerstues og de hollandske kystboeres maler". I sine første genrebilleder - fra 1854 – hentede han sine motiver fra Rhinegnen, i Paris var Savoyarddrengene og blomsterpigerne hans særlige emner, der dog snart måtte vige for skildringen af det hyggelige fisker- og sømandsliv indendørs som hans sikre speciale. 

I et arbejde som Rygende Drenge (Nationalmuseum i Stockholm) viser han sig allerede som en moden kunstner, sikker i tegningen, i det maleriske stærkt bundet til den düsseldorfske manér, men udmærket til at tage det fysiognomiske udtryk på kornet og med det godmodige lune, der er et af hans kunstnerpersonligheds faste karaktertræk. Frieriet, prisbelønnet på den internationale udstilling i Dublin 1865 (et beslægtet emne behandlede han næste år i Kærlighedserklæring) skaffede ham almindelig anerkendelse. 

Senere værker er: Rekonvalescenten (1867, Nationalmuseum), Skinsygen (1868; ligeledes i Stockholm), Uden håb (1877), Hollandsk interiør (1885, Nationalmuseum, en gentagelse fra 1886 i Berlins Nationalgalleri), Trauliches Heim (Berlin), De nygifte (1883, Københavns Kunstmuseum), og mange andre (mange havnede i England). Nasjonalgalleriet i Oslo ejer hans Ungkarlelivets genvordigheder fra slutningen af 1860'erne. 

Axel Holck skriver i Salmonsens: "F. er en af den sv. Düsseldorf-Kolonis ejendommeligste Malere; lidet national – han vælger saa godt som aldrig sine Motiver fra Sverige – forener han med en skarp Iagttagelse og et udmærket Fortællertalent en varmende Følelse, der bringer Stemning ind over hans smaa Interiører, dem han, ogsaa Herre over de kunstneriske Midler, fremstiller med Kærlighed for Enkelthederne og med en fin malerisk Opfattelse."

Kilder

Eksterne henvisninger 
 

Malere fra Sverige
Svenskere i 1800-tallet
Svenskere i 1900-tallet
Personer fra Stockholm
Helmer Bomhoff

Helmer Adolf Bomhoff (født 28. august 1916 på Frederiksberg, død 4. april 1998) er tidligere prokurist og modstandsmand under anden verdenskrig.

Helmer Bomhoff er søn af Gunnar Bomhoff og var gift med Elisabeth Bomhoff. Parrets villa i Hjortekær nær Dyrehaven gav husly til mange modstandsfolk under krigen. Blandt de mest kendte var Flammen og Citronen samt Frode Jakobsen. 

Den 19. september 1944 blev Citronen iført politiuniform sammen med Helmer Bomhoff anholdt ved en tysk vejspærring og gadekontrol ved Nørre Allé i København, da de kom kørende i en personbil. Det lykkedes dem at undslippe fra det tyske politi i forvirringen. Bomhoff blev såret og bragt til Frederiksberg Hospital, hvor han blev opereret for de skudsår, han havde pådraget sig ved flugten.

Gunnar Bomhoff, Helmer Bomhoff og Elisabeth Bomhoff blev senere arresteret af Gestapo.
Efter ophold i Vestre Fængsel blev de ført til Frøslevlejren. Helmer og Elisabeth Bomhoff blev skilt i 1953.

Kildeangivelser

Eksterne henvisninger 
 

Modstandsfolk fra Danmark
Personer fra Frederiksberg
FA Cup 1874-75

Football Association Challenge Cup 1874-75 var den fjerde udgave af Football Association Challenge Cup, nutildags bedre kendt som FA Cup. 29 klubber var tilmeldt turneringen, der blev afviklet som en cupturnering. Fire af klubberne trak sig imidlertid inden den første kamp, så turneringen fik deltagelse af 25 klubber. Den første kamp blev spillet den 10. oktober 1874, og finaleomkampen blev afviklet den 16. marts 1875 på Kennington Oval i London, hvor Royal Engineers AFC vandt 2-0 over Old Etonians FC. Det var Royal Engineers første triumf i FA Cup'en.

Resultater

Første runde 

Første runde blev spillet i perioden 10. oktober – 28. november 1874 og havde deltagelse af alle 28 hold. Det 29. hold, Reigate Priory FC var oversidder.

Anden runde 

Anden runde blev spillet den 14. november – 5. december 1874 og havde deltagelse af 14 hold, idet Old Etonians FC var oversidder.

Kvartfinaler 

Kvartfinalerne havde deltagelse af de otte hold, der gik videre fra anden runde og blev afviklet i perioden 23. januar – 6. februar 1874.

Semifinaler

Finale

Kilder / eksterne henvisninger 
 The FA – FA Cup-historie 
 RSSSF – 1874–75 FA Cup 
 FA Cup finals – 1875

Noter 

Sæsoner i FA Cup
Fodbold i 1874
Fodbold i 1875
Naturalisme (filosofi)

Naturalisme er i filosofien den anskuelse, der opfatter naturen som det eneste virkelige, og som afviser alt overnaturligt. Naturen eller universet er altså ikke styret af guddommelige eller andre overnaturlige kræfter. Den er selvskabt, selvopretholdende og selvforklarende. Alt eksisterende reduceres til en udstrakt og kausalt bestemt natur, der kan erkendes ved hjælp af naturvidenskabelige metoder. Naturalismen dominerede især tænkningen i sidste halvdel af 1800-tallet, hvor navnlig Darwins teorier var medvirkende til, at også mennesket blev opfattet naturalistisk dvs. som et højtudviklet dyr. Som dyret er mennesket styret af sine drifter, behov og instinkter. Filosoffer inden for denne retning er bl.a. Hobbes, som ser mennesket maskinelt og Demokrit, som hævdede, at mennesket og verden er opbygget af såkaldte 'atomer'. Demokrit argumenterede for, at alting kan deles i stadig mindre stykker indtil en nedre grænse. De mindste stykker kaldte han for atomer. Hans teori var banebrydende og forud for sin tid, men forstod dog atomer i den forstand, som vi kender atomer i dag.

Naturalismen betragter de psykiske og åndelige processer som en blot fortsættelse af de fysiske.

Den filosofiske betegnelse naturalisme blev mest anvendt i 1600- og 1700-tallet, idet den i 1800-tallet indtrådte i forskellige filosofiske standpunkter som materialisme, positivisme, sensualisme og til dels i panteismen, hvilke retninger overtog og udbyggede den ældre naturalismes grundholdning.

Kilder 

 

Filosofi
Brian Lentz

Brian Lentz (født i 1969) er en tidligere dansk bokser i amatørsammenhæng. Han medvirkede i en birolle som vagt Ole i Annette K. Olesens film 1:1 fra 2006. I filmen spiller han en boksetræner, der involverer sig i nogle unge med indvandrerbaggrund og forsøger at få dem på rette spor via sit arbejde i en bokseklub.

Brian Lentz´ mor var grønlænder og hans far dansk. Da Lentz var 12 år blev moderen syg af kræft, mens familien boede på Grønland. Familien vendte hjem til Danmark og bosatte sig i Esbjerg. Lentz deltog blandt andet i OL i Barcelona i 1992 og boksede omkring 200 kampe som amatør, han har blandt andre slået den tidligere prof-verdensmester Sven Ottke.

I stedet for at blive professionel blev Lentz rådet til at slutte sig til militæret og sidenhen arbejde som fængselsbetjent.  

Brian Lentz har ikke kunnet give slip på sin boksning og valgte at blive træner i 2010. 

Han har i sæsonen 2012/2013 ført to af sine egne boksere til tops med guldmedaljer ved sjællandsmesterskaberne i "elite mænd" i mellemvægt og letsværvægt for Bispebjerg Bokseklub, som blev kåret til årets klub og Brian blev kåret som årets træner.

Eksterne henvisninger 

 OL-bokser vil give unge mere selvværd NørrebroNordvest-bladet 11. oktober 2012

Boksere fra Danmark
Naturalisme

Naturalisme betegner en stilperiode inden for flere fag og kunstarter:

 Naturalisme (billedkunst)
 Naturalisme (skulptur)
 Naturalisme (filosofi)
 Naturalisme (litteratur)
 Naturalisme (metaetik)
 Naturalisme (teater)
Wallace Collection

Wallace Collection er et museum i London i Storbritannien, der har en fin samling kunst og våben fra 15- til 1800-tallet.
Museet er især kendt for samlinger af franske malerier fra 1800-tallet, porcelæn og franske møbler. De næsten 5500 genstande er fordelt på 25 rum.

Museet blev til i 1897, og genstandende stammer primært fra Richard Seymour-Conways (1800-1870) egen samling, som efterlod huset til sin uægte søn Sir Richard Wallace (1818-1890). Sir Richards enke testamenterede huset med indhold til nationen på betingelse af, at ingen genstande måtte fjernes, end ikke som udlån til andre udstillinger. Museet åbnede i år 1900 Hertford House på Manchester Square.

Museet ejer to malerier af Tizian, fire af Rembrandt, fire af Antoon van Dyck, tre af Rubens og 22 af Canaletto.

Den nærmeste undergrundsstation er Bond Street Station. Der er gratis adgang lige som i British Museum og Museum of London.

Blandt de ansatte er den amerikanske historiker Tobias Capwell, der er kurator for våben og rustning.

Referencer

Eksterne henvisninger 

 http://www.wallacecollection.org/

Museer i London
Museer etableret i 1900
Historiske museer
Museer om militær
Litteratursociologi

Litteratursociologi er en samlebetegnelse for en række teorier og metoder, der systematisk undersøger forskellige interaktioner mellem litteratur og samfund, dvs. litteratur som en funktion i og af samfundet. Et eksempel på litteratursociologisk forskning er fx en dansk undersøgelse fra 2016, der kortlagde hvordan forskellige samfundsklasser havde forskellige læsemønstre.

Primære arbejdsfelter

Samfundet i litteraturen 
Denne metode betegner studier i, hvordan samfundet skildres i skønlitteraturen, og hvordan litteraturens stof, genrer og formsprog præges af de politiske, sociale og økonomiske kræfter. Værker, forfatterskaber, generationer og perioder analyseres ud fra deres sociale baggrund eller som udtryk for samfundsstrukturer og klassemodsætninger, for samfundsgruppers ideologi eller for en periodes eller en kulturs værdibegreber. Også triviallitteratur og anden populærkultur inddrages. Området har siden 1970'erne fået inspiration fra de angelsaksiske kulturstudier og postkoloniale studier.

Litteraturen i samfundet 
Her studeres litteraturen som en institution eller et system af institutioner og følger "den litterære proces" fra produktion af litteratur (forfattervilkår og -rekruttering, forlagsvirksomhed), over distribution (bøgers salgskanaler, spredning via andre medier, biblioteker, litterær kritik, oversættelser) til litteraturens brug (undervisning, værkers modtagelse og efterliv, den litterære opinionsdannelses mekanismer, læsevaner, litteraturens rolle i mediesamfundet, også som kulturel kapital med statusfunktion, kulturpolitik). Analysen af læseformer arbejder i samspil med psykologi og den omfattende receptionsforskning og reader-response criticism og studiet af bogens kommunikationsveje og bogkulturens institutioner er blevet et udbredt internationalt forskningsområde som boghistorie.

Noter

Litteratur 
 Lowenthal, Leo (1988) "Litteratursociologi." K&K, vol. 61, s. 60-75.
 Nielsen, Hans Jørgen (2013) ”Litteratursociologi.” Medie- og kommunikationsleksikon. Frederiksberg: Samfundslitteratur.

Humaniora
Litteraturteoretiske skoler
Sociologiske fagområder
Generalstab

En generalstab eller stab er i flere lande benævnelsen for den højeste operative enhed for hæren.

Staben er et hærled, som arbejder med alt vedrørende krigsføring og refererer til højere krigsstabe, eksempelvis den amerikanske Joint Chiefs of Staff.

Generalstabens personel er officerer, som i givne situationer, krigsførelse og lignende, rådgiver og bistår den kommanderende general.

Egnede officerer bliver ofte udpeget til videregående uddannelse som stabsofficerer.

Se også 
 Generalstaben

Militær
Kenneth Nielsen (skytte)

Kenneth Nielsen (født 14. marts 1968) er en dansk riffel eliteskytte, der repræsenterer Ballerup Skytteforening.

Kenneth Nielsen startede med at skyde i Brøndbyvester Skytteforening i 1984. I 1992 fik han debut på herre landsholdet hvor han var en fast bestanddel frem til 2002.
Skydningen blev stillet på pause indtil 2007 hvor lysten til elite skydning vendte tilbage.
Den danske rekord på 60 skud liggende med 599 slog Kenneth Nielsen i 2010 ved at skyde 600 ud af 600 mulige.
I maj 2011 tangerede han sin danske rekord ved igen at skyde 600 ved de Fynske Mesterskaber i Særslev.
De hidtidige højdepunkter i hans karriere kom i 2011 ved World Cup i Sydney hvor han blev nummer 8 men senest i München, da han vandt sølv på 50 meter 60 skud liggende riffel med 598, og dermed sikrede Danmark sin 4. deltager ved sommer-OL 2012 i London.

Resultater 
 1997 Holdkonkurrencen under EM i Kouvola, Finland – 
 1999 Tangering af den danske rekord med 599
 2001 Holdkonkurrencen under EM i Zagreb – 
 2009 Holdkonkurrencen under EM i Osijek, Kroatien – 
 2010 Ny Dansk Rekord med 600, 2. maj Harsefeld, Tyskland
 2010 Dansk mester – 
 2011 Word Cup Sydney – 8.-plads
 2011 Word Cup Fort Benning – 14.-plads
 2011 Tangering af den danske rekord med 600, 29. maj Åbne Fyns Mesterskaber i Særslev
 2011 World Cup München – 
 2011 Holdkonkurrencen under EM i Beograd – 
 2011 Kvalificeret til World Cup Finalen i Wroclaw, Polen
 2013 Tangering af den danske rekord med 600, 9. maj Kolding Åben
 2013 Holdkonkurrencen under EM i Osijek, Kroatien – 
 2014 Ny Dansk rekord med 629,8 d. 13 juli v/Ballerup Åben
 2016 Ny Dansk rekord med 632,1 d. 28 august v/Ballerup Åben
 2017 Ny Dansk rekord med 635,1 d. 11 juni v/Ballerup Åben
 2018 Dansk mester – 
 2019 Verdensmester ved World Masters Championship i Suhl –

Eksterne henvisninger 
 Kenneth Nielsens hjemmeside

Skytter fra Danmark
Kenneth Nielsen

Kenneth Nielsen er navnet på flere personer:
 Kenneth Nielsen (skytte) – dansk sportsskytte
 Kenneth Nielsen (politiker) – dansk politiker, regionsrådsmedlem
Stamhuset Giesegaard

Stamhuset Giesegaard eller "de grevelige Schackske fideikommisgodser" blev oprettet d. 11. december 1776 af Frederik Christian Ottesen greve Schack. Stamhuset blev ophævet i 1922 med lensafløsningen. Det bestod af hovedgårdene Giesegård, Spanager, Juellund og Ottestrup samt Gram og Nybøl, de fire førstnævnte bestående af ca. 540 tdr. hartkorn . Jordtilliggendet udgør ca. 3.335 tdr. land, Skovarealet ca. 2.664 tdr. Land.

Stamhusbesiddere 

 (1776-1790) Frederik Christian Ottesen greve Schack
 (1790-1821) Knud Bille Frederiksen greve Schack
 (1821-1847) Henrik Adolph Johansen greve Brockenhuus-Schack
 (1847-1892) Knud Bille Henriksen greve Brockenhuus-Schack
 (1892-1922) Adolph Ludvig Knudsen greve Brockenhuus-Schack (†1924)

Giesegård
Granary Kirkegaard

Granary Kirkegaard (engelsk: Granary Burying Ground) er en historisk kirkegård i Boston i Massachusetts i USA. Kirkegården er grundlagt i 1660.

Kirkegården er den tredjeældste i Boston-området.

Kirkegården er begravelsesplads for mange notabiliteter, som døde under den amerikanske uafhængighedskrig, blandt andet Paul Revere, tre underskrivere af USA's uafhængighedserklæring, fem ofre fra Bostonmassakren etc.

Antallet af grave er opgivet til 2.345.

Eksterne henvisninger 

 Granary Burying Ground, hjemmeside

Kirkegårde i USA
Etableret i 1660
UEFA Europa League gruppespil 2011-12

UEFA Europa League 2011-12 gruppespil er gruppespillet i 2011-12-udgaven af UEFA Europa League

Gruppe 

Tiderne indtil oktober er CEST (UTC+02:00), derefter er tiderne CET (UTC+01:00).

Gruppe A

Gruppe B

Gruppe C 

Noter
 Note 1: Rapid Bucureşti har spillet deres hjemmekampe på Stadionul Național, Bukarest eftersom de forlod deres eget Stadionul Giuleşti-Valentin Stănescu inden denne sæson.

Gruppe D 

Noter
 Note 2: Vaslui skal spille deres hjemmekampe på Stadionul Ceahlăul, Piatra Neamţ da deres eget Stadionul Municipal da det ikke levede op til UEFA's kriterier.

Gruppe E

Gruppe F

Gruppe G

Gruppe H

Gruppe I

Gruppe J 

Noter
 Note 3: Steaua Bucureşti skal spille deres hjemmekamp på Stadionul Național, Bukarest eftersom de forlod deres eget Stadionul Steaua inden denne sæson. Kampen mod Schalke 04 blev flyttet til Stadionul Dr. Constantin Rădulescu, Cluj-Napoca da UEFA Euro 2012 kvalifikationsgruppe D-kamp mellem Rumænien og Frankrig efterlod græsset på Stadionul Național i en stand hvor det ikke kunne spilles på.
 Note 4: AEK Larnaca skal spille deres hjemmekampe på GSP Stadion, Nicosia da deres eget GSZ Stadion ikke lever op til UEFA's kriterier.

Gruppe K

Gruppe L

Topscorerliste 

 Ved lige score er sorteret på færrest spilleminutter.

Referencer 

Gruppespil 2011-12
Rūdolfs Blaumanis

Rūdolfs Blaumanis (født 1. januar 1863 i Ērgļi i Guvernement Livland, død 4. september 1908 i Punkaharju i Storfyrstendømmet Finland) var en lettisk forfatter, journalist og dramatiker, og anses for at være én af de største forfattere i den lettiske historie og i særdeleshed en mester i litterær realisme.

Blaumanis studerede ved den tidligere tyske handelsskole i Riga, og hans første publikation udkom i 1882 på tysk. Efter faderens død i 1894 boede Blaumanis både i sit barndomshjem samt i en lejlighed i Riga; en lejlighed der siden er blevet indrettet som museum over hans forfatterskab og liv. I 1902 flyttede Blaumanis til Sankt Petersborg, hvor han arbejdede som journalist og redaktør ved det lettiske tidsskrift Pēterburgas avīzes (Petersborgs aviser). Efter sin hjemkomst i 1904 arbejdede han for avisen Latvija. Rūdolfs Blaumanis døde på et sanatorium for tuberkulose-patienter i Finland, kun 45 år gammel.

Kilde 
 

Personer fra Livland
Romanforfattere fra Letland
Dramatikere fra Letland
Journalister fra Letland
Novelleforfattere fra Letland
Satirikere
Cappello Alpino

Cappello alpino er en militær hovedbeklædning og det mest karakteristiske træk ved den italienske hærs alpinitroppers uniform. Cappello alpino er en rund grå filthat med skygge hele vejen rundt, som dog er sat op langs siden.

Alpini er let infanteritropper, som er specialiserede i alpin krigsførelse. Oprindeligt blev cappelloen kun udstedt til alpini, men snart blev cappelloen også benyttet af alpinikorpsenes støtteenheder såsom artilleriet, signalister og ingeniører. I dag benyttes cappelloen af medlemmer af 15 regimenter, tre bataljoner og forskellige befalingsmænd i hæren. Takket være den sorte ravnefjer, der bæres på hver cappello alpini, er alpinierne kendt som Le Penne Nere (De sorte fjer) i Italien. Et øgenavn alpinierne hurtigt tog til sig.

Hatte
Militær

it:Alpini#Il cappello
Ērgļi

Ērgļi  er en mindre by i Ērgļu pagasts og Ērgļu novads i det nordøstlige Letland ved bredden af floden Ogre. Byen havde i 2015 et indbyggertal på 1.939 og et samlet areal på 131,40 kvadratkilometer.

Byen Ērgļi opstod omkring godset Erlaa og havde 331 indbyggere i 1931. Under 2. verdenskrig lå byen i 1944 i en kampzone og blev fuldstændig ødelagt. Efter krigen voksede byen til sin nuværende størrelse ved hjælp af ny industri og tilflytning. Ērgļi var endestation for en jernbanelinje der oprettedes i 1937 og som nedlagdes i 2009.

Beliggende tre kilometer fra Ērgļi ligger forfatteren og dramatikeren Rūdolfs Blaumanis' barndomshjem.

Kilder 
 Heinz zur Mühlen: Baltisches historisches Ortslexikon, Tl. 2, Lettland (Südlivland und Kurland), 
 Latvijas Pagastu Enciklopēdeija (2002) 

Byer i Letland
Dinner for Schmucks

Dinner for Schmucks er en amerikansk komediefilm fra 2010 og en engelsksproget version af den franske film Le dîner de cons. Instruktøren Jay Roach har udtalt, at filmen snarere er "inspireret af" originalen end en genindspilning af den.

Manuskriptet er skrevet af David Guion og Michael Handelman, og filmen har Steve Carell og Paul Rudd som hovedpersoner; de to havde tidligere spillet sammen i Anchorman: The Legend of Ron Burgundy og The 40 Year Old Virgin.  Filmen havde biografpremiere 30. juli 2010 i USA.

Zach Galifianakis vandt Comedy Award for "Bedste Komedie Skuespiller – Film" for sin rolle som Therman Murch i filmen.

Medvirkende 
 Paul Rudd som Timothy J. "Tim" Conrad
 Steve Carell som Barry Speck
 Stephanie Szostak som Julie
 Jemaine Clement som Kieran Vollard
 Lucy Punch som Darla
 Zach Galifianakis som Therman Murch
 Bruce Greenwood som Lance Fender
 Ron Livingston somk Caldwell
 Andrea Savage som Robin
 David Walliams som Mueller
 Rick Overton som The Beard Champion
 P. J. Byrne som Davenport
 Octavia Spencer som Madame Nora
 Alex Parlar som Santiago Pérez
 Jeff Dunham som Lewis / Diane
 Chris O'Dowd som Marco
 Kristen Schaal som Susana
 Patrick Fischler som Vincenzo
 Randall Park som Henderson
 Larry Wilmore som Williams
 Alex Borstein som Martha (Barrys kone / Thermans kæreste)

Budgettet for filmen blev delt mellem distributøren Paramount Pictures, DreamWorks Pictures og Spyglass Entertainment. Produktionens budget var på 69 millioner dollars, men takket være skattelettelser endte omkostningerne på 62,7 millioner dollars.

Til optagelserne af det gods, hvor middagscenen foregår, brugte filmholdet det samme sted, som blev brugt til Wayne Manor i 1960'ernes Batman-tv-serie.

Referencer

Eksterne henvisninger 
 

Komediefilm fra USA
Amerikanske film fra 2010
Engelsksprogede film